stanford-oval/wikipedia huggingface dataset:
แฮร์รี สไตลส์ (อัลบั้ม)

แฮร์รี สไตลส์ (อังกฤษ: Harry Styles) เป็นสตูดิโออัลบั้มเปิดตัวของนักร้องและนักแต่งเพลงชาวอังกฤษ แฮร์รี สไตลส์ วางจำหน่ายเมื่อวันที่ 12 พฤษภาคม ค.ศ. 2017 โดยโคลัมเบียเรเคิดส์และเออร์สกิน สำหรับอัลบั้มนี้สไตลส์ได้ร่วมงานกับโปรดิวเซอร์เจฟฟ์ แบสเกอร์, อเล็กซ์ ซาลิเบียน, ไทเลอร์ จอห์นสัน และคิด ฮาร์ปูน
ในบทเพลงธีมของแฮร์รี สไตลส์นั้นเน้นไปที่ผู้หญิงและความสัมพันธ์เป็นหลัก สื่อต่าง ๆ อธิบายว่าการบันทึกเพลงนี้ได้รับอิทธิพลจากดนตรีในช่วงทศวรรษที่ 1960 และ 1970 รวมถึงแนวเพลงร็อกคลาสสิกและเพลงบัลลาดของนักร้องนักแต่งเพลง ก่อนหน้านี้มีการเปิดตัวซิงเกิลนำ "Sign of the Times" ในขณะที่ "Two Ghosts" และ "Kiwi" เป็นซิงเกิลที่สองและสามทั่วโลกตามลำดับ เพื่อสนับสนุนอัลบั้มนี้ สไตลส์ได้เริ่มทัวร์คอนเสิร์ตครั้งแรกของเขาใน แฮร์รี สไตลส์: ไลฟ์ออนทัวร์
อัลบั้มนี้ได้รับการวิจารณ์ในเชิงบวกจากนักวิจารณ์เพลงและเปิดตัวในชาร์ตเพลงในหลายประเทศ รวมถึงออสเตรเลีย แคนาดา สหราชอาณาจักร และสหรัฐอเมริกา ได้รับการรับรองระดับแพลตินัมในสหราชอาณาจักร สหรัฐอเมริกา ออสเตรเลีย แคนาดา อิตาลี บราซิล เดนมาร์ก โปแลนด์ และเม็กซิโก จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) แฮร์รี สไตลส์เป็นอัลบั้มที่ขายดีที่สุดอันดับที่เก้าของโลกในปี ค.ศ. 2017 ด้วยยอดขายหนึ่งล้านชุด
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 68/100
เอนีดีเซ็นต์มิวสิก?: 6.5/10
คะแนนคำวิจารณ์
ที่มา: ค่าประเมิน
AllMusic: 
The Daily Telegraph: 
Entertainment Weekly: B
Evening Standard: 
The Guardian: 
The Independent: 
Los Angeles Times: 
NME: 
Pitchfork: 6.8/10
Rolling Stone:
การตอบรับเชิงวิจารณ์ > รายการสิ้นปี

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อัลบั้มที่ดีที่สุดของปี 2017: คัดสรรโดยนักวิจารณ์ | 10 |  |
| คอมเพล็กซ์ | อัลบั้มที่ดีที่สุดของปี 2017 | 33 |  |
| อีสไควเออร์ยูเค | 50 อัลบั้มที่ดีที่สุดของปี 2017 | — |  |
| ฟิวส์ | 20 อัลบั้มที่ดีที่สุดของปี 2017 | 13 |  |
| แมชชาเบิล | 10 อัลบั้มที่ดีที่สุดของปี 2017 | 9 |  |
| โรลลิงสโตน | 50 อัลบั้มที่ดีที่สุดของปี 2017 | 17 |  |
| โรลลิงสโตน | 20 อัลบั้มป๊อปที่ดีที่สุดของปี 2017 | 5 |  |
| ไทม์ | 10 อัลบั้มยอดนิยมประจำปี 2017 | 6 |  |
| ทีอาร์แอล | 20 อัลบั้มยอดเยี่ยมแห่งปี | 20 |  |
| วี | 10 อัลบั้มที่ดีที่สุดของปี 2017 | — |  |
| วาไรเอตี | 10 อัลบั้มที่ดีที่สุดของปี 2017 | — |  |
| เดอะวิลเลจวอยซ์ | พาสแอนด์จ็อปมิวสิกคริติกส์โพล | 52 |  |
| เมลตี | อัลบั้มป็อปยอดเยี่ยมแห่งปี | 9 |  |
รายการเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Meet Me in the Hallway" | Harry Styles Tyler Johnson Mitch Rowland Jeff Bhasker Alex Salibian Ryan Nasci | 3:47 |
| 2. | "Sign of the Times" | Styles Johnson Rowland Bhasker Salibian Nasci | 5:40 |
| 3. | "Carolina" | Styles Johnson Rowland Bhasker Salibian Nasci Thomas Hull | 3:09 |
| 4. | "Two Ghosts" | Styles Johnson Rowland John Ryan Julian Bunetta | 3:49 |
| 5. | "Sweet Creature" | Styles Hull | 3:44 |
| 6. | "Only Angel" | Styles Johnson Rowland Bhasker Salibian Nasci | 4:51 |
| 7. | "Kiwi" | Styles Johnson Rowland Bhasker Salibian Nasci | 2:56 |
| 8. | "Ever Since New York" | Styles Johnson Rowland Bhasker Salibian Nasci | 4:13 |
| 9. | "Woman" | Styles Johnson Rowland Bhasker Salibian Nasci | 4:38 |
| 10. | "From the Dining Table" | Styles Johnson Rowland Bhasker Salibian Nasci | 3:31 |
| ความยาวทั้งหมด: | ความยาวทั้งหมด: | ความยาวทั้งหมด: | 40:18 |
แฮร์ริสัน ฟอร์ด

| แฮร์ริสัน ฟอร์ด |
| --- | --- |
ฟอร์ดใน ค.ศ. 2017
เกิด:  (1942-07-13) 13 กรกฎาคม ค.ศ. 1942 (82 ปี) ชิคาโก รัฐอิลลินอย สหรัฐ
อาชีพ: นักแสดง
ปีปฏิบัติงาน: ค.ศ. 1964–ปัจจุบัน
คู่สมรส: Mary Marquardt (สมรส 1964; หย่า 1979) Melissa Mathison (สมรส 1983; หย่า 2004) Calista Flockhart (สมรส 2010)
บุตร: 5 คน
แฮร์ริสัน ฟอร์ด (อังกฤษ: Harrison Ford) เกิดเมื่อวันที่ 13 กรกฎาคม ค.ศ. 1942 เป็นนักแสดงชาวอเมริกัน, โปรดิวเซอร์ และผู้กำกับภาพยนตร์ เป็นที่รู้จักในบท อินเดียน่า โจนส์ จากหนังผจญภัย อินเดียนาโจนส์ ทั้งสี่ภาคและ ฮาน โซโล จากหนังแนวไซไฟเรื่อง สตาร์ วอร์ส จนทำให้เขามีชื่อเสียงจนกลายเป็นที่รู้จักในบทของเขา
ประวัติ

แฮร์ริสัน ฟอร์ด เกิดที่ชิคาโก อิลลินอย แม่ชื่อ โดโรธี เป็นแม่บ้าน และอดีตดาราวิทยุ ส่วนพ่อคริสโตเฟอร์ ทำงานวงการโฆษณา และดาราเก่า ฟอร์ดได้ทำงานเกี่ยวกับลูกเสือ เขาได้ยศสูงสุดลำดับสอง Life Scout  และยังเคยทำงานเป็นที่ปรึกษาที่ค่ายลูกเสือด้วย เขาจบมัธยมปลายที่ Meneast High School ส่วนระดับวิทยาลัย เขาเรียนไม่จบ ฟอร์ดเข้าเรียนที่ Ripon College ซึ่งเขาลงเรียนวิชาการแสดงด้วย
ฟอร์ด เดินทางมาแอลเอ เมื่ออายุได้ 22 ปี ในปี 1964 เพื่อหางานวิทยุทำ แต่ก็ได้ไปทำงานเป็นตัวประกอบที่ โคลัมเบีย พิคเจอร์ส รับเงินอาทิตย์ละ 150 ดอลลาร์ และ Dead Heat on a Merry-Go-Round (1966) เป็นหนังเรื่องแรกที่เขามีบทพูด แต่หนังช่วงนี้เขายังไม่มีเครดิตชื่อ จนในเรื่อง A Time For Killing (1967) เขาถึงมีชื่อ แฮร์ริสัน เจ.ฟอร์ด แต่ตัว เจ ไม่มีความหมาย เพราะเขาไม่มีชื่อกลาง ใส่เพื่อกันสับสนกับดาราเงียบคนหนึ่ง
เขารับบทเป็นตัวประกอบที่ ยูนิเวอร์แซล เน้นที่ทีวีซีรีส์ แต่สุดท้ายเขากลับไปเป็นช่างทาสี หาเงินให้ภรรยาและลูกชาย 2 คน นอกจากนี้ยังทำงานดูแลเวทีให้วงร็อกอย่าง The Doors ด้วย จนเมื่อเขายังคงทำอาชีพทาสี-ช่างฝีมือ ได้รับการว่าจ้างจาก จอร์จ ลูคัส ให้มาสร้างตู้ใส่ และเขาก็ได้เป็นตัวประกอบใน หนังเรื่อง American Graffiti (1973) รวมถึงงานแสดงในหนังของ ฟรานซิส ฟอร์ด ค็อปโปล่า อย่าง The Conversation (1974) และ Apocalypse Now (1979)
ต่อมา ลูคัส ให้ฟอร์ดช่วยอ่านบทของดาราที่แคสต์มาเล่น ในหนังเรื่อง Star Wars ซึ่งตอนนั้นเอง สตีเว่น สปีลเบิร์ก เห็นแวว และแนะนำให้ลูคัสดึงฟอร์ดมารับบท ฮัน โซโล และเขาก็ได้แสดงในสองภาค ต่อมา The Empire Strikes Back และ Return of the Jedi รวมถึงภาคพิเศษเวอร์ชันทีวีความยาว 2 ชั่วโมง The Star Wars Holiday Special โดยฟอร์ดขอให้ลูคัสเขียนบท โซโล ให้ตายในภาค Return of the Jedi แต่ลูคัสไม่เอา
ต่อมา สปีลเบิรืกได้ให้ฟอร์ดแสดงในหนังแอ็กชัน กับบท อินเดียน่า โจนส์ ใน Raiders of the Lost Ark (1981), Indiana Jones and the Temple of Doom (1984) และ Indiana Jones and the Last Crusade (1989) ซึ่งได้สร้างชื่อเสียงเขาอย่างมาก
เขายังมีผลงานอีกหลายเรื่องไม่ว่าจะเป็น Witness (1985) ของผู้กำกับฯ ปีเตอร์ เวียร์ ที่ทำให้ฟอร์ดมีชื่อชิงรางวัลออสการ์สาขาดารานำชาย ขณะที่ Frantic หนังทริลเลอร์ปี 1988 ของ โรมัน โปลันสกี้ ก็ได้รับเสียงชื่นชม และ งานไซ-ไฟคลาสสิก Blade Runner ของผู้กำกับฯ ริดลี่ย์ สกอตต์ และเขาแสดงใน หนังทริลเลอร์ที่ดัดแปลงจากนิยายขายดีของ ทอม แคลนซี่ย์ Patriot Games และ Clear and Present Danger และยังมีผลงานอย่าง The Fugitive (1993), The Devil's Own (1997), Air Force One (1997) ที่กวาดรายได้กว่า 315 ล้านดอลลาร์ทั่วโลก, Six Days Seven Nights (1998) และ What Lies Beneath (2000) เป็นหนังผีที่ประสบความสำเร็จ ทำรายรับกว่า 155 ล้านดอลลาร์ใน อเมริกา และกว่า 300 ล้านดอลลาร์ทั่วโลก
ชีวิตส่วนตัว

ฟอร์ดแต่งงานมาด้วยกันสามครั้ง ครั้งแรกเขาได้แต่งงานกับ "แมรี มาร์ควาดต์" ในปี 1964 ต่อมาเขาได้หย่าร้างกับภรรยาสาวคนแรกในปี 1979 ทั้งคู่มีลูกชายด้วยกัน 2 คนคือ "เบนจามิน" (เกิดในปี 1966) และ "วิลราด" (เกิดในปี 1969) ต่อมาเขาได้แต่งงานครั้งที่สองอย่างเงียบๆ กับนักเขียนภาพยนตร์หญิงชื่อว่า เมลิซซ่า มาธิตสัน ในเดือนมีนาคม 1983 และฟอร์ดกับภรรยาสาวคนที่สองได้ประกาศหย่าร้างในปี 2000 และมีลูกด้วยกัน 2 คนคือ "มาร์คอม" (เกิดในปี 1987) และ "จอร์เจีย" (เกิดในปี 1990) ฟอร์ดออกเดดกับนักแสดงสาวชาวอเมริกันชื่อดังอย่าง คาลิสต้า ฟล็อกฮาร์ต หลังจากทั้งคู่พบในงาน 2002 Golden Globe Awards และหมั้นกันในวันที่ 14 กุมพาพันธ์ 2009 และแต่งงานในปี 2010 ฟอร์ดกับภรรยาสาวคนปัจจุบันของเขามีลูกชายด้วยกัน 1 คนเป็นลูกบุญธรรมคือ "เลียม" (เกิดในปี 2001)
ปัจจุบันเขาและภรรยาสาวคนปัจจุบันอาศัยอยู่รัฐแคลิฟอร์เนีย,ลอสแอนเจลิส, ประเทศสหรัฐอเมริกา และลูกๆ 5 คน มีบ้านของตัวเองคือ ชิคาโก, อิลลินอย บ้านเกิดของเขา
แฮโรลด์ สตีเฟน แบล็ก

| แฮโรลด์ สตีเฟน แบล็ก |
| --- | --- |
เกิด: 14 เมษายน ค.ศ. 1898(1898-04-14) Leominster,  รัฐแมสซาชูเซตส์
เสียชีวิต: 11 ธันวาคม ค.ศ. 1983(1983-12-11) (85 ปี)
สัญชาติ:  สหรัฐ
ศิษย์เก่า: Worcester Polytechnic Institute
มีชื่อเสียงจาก: วงจรขยายสัญญาณการป้อนกลับแบบลบ
อาชีพทางวิทยาศาสตร์
สาขา: วิศวกรไฟฟ้า
 
แฮโรลด์ สตีเฟน แบล็ก (อังกฤษ: Harold Stephen Black; 14 เมษายน ค.ศ. 1898 – 11 ธันวาคม ค.ศ. 1983) เป็นวิศวกรไฟฟ้าชาวอเมริกัน ผู้ปฏิวัติสาขาอิเล็กทรอนิกส์ประยุกต์ด้วยการประดิษฐ์วงจรขยายสัญญาณการป้อนกลับแบบลบ (negative feedback amplifier) ในปี ค.ศ. 1927 ซึ่งอาจเป็นการก้าวกระโดดครั้งสำคัญที่สุดในสาขาอิเล็กทรอนิกส์ในคริสต์ศตวรรษที่ 20 เพราะสามารถนำไปประยุกต์ใช้ได้อย่างกว้างขวาง เดิมอุปกรณ์อิเล็กทรอนิกส์ทั้งหลายที่มนุษย์สร้างขึ้น (ท่อสุญญากาศ, ทรานซิสเตอร์แบบไบโพลาร์ หรือแบบ MOS) ล้วนเป็นอุปกรณ์แบบไม่เป็นเชิงเส้น การประดิษฐ์คิดค้นวงจรป้อนกลับแบบลบนั้นทำให้การขยายสัญญาณให้มีความเป็นเชิงเส้นอย่างสูงนั้นสามารถเป็นไปได้ อย่างไรก็ดีวงจรขยายสัญญาณแบบป้อนกลับแบบลบก็อาจมีความไม่เสถียรสูงอันเนื่องมาจากการแกว่งของสัญญาณ เมื่อแก้ปัญหาเรื่องเสถียรภาพได้ วงจรขยายสัญญาณการป้อนกลับแบบลบนี้จึงเป็นประโยชน์อย่างยิ่งยวดในสาขาอิเล็กทรอนิกส์ ผลงานอันโด่งดังของแบล็กคือ Stabilized feedback amplifiers ตีพิมพ์เมื่อปี ค.ศ. 1934
แฮปปี้ ฟีต 2

| แฮปปี้ ฟีต 2 |
| --- | --- |

กำกับ: จอร์จ มิลเลอร์
เขียนบท: จอร์จ มิลเลอร์ แกรี เอค  วอร์เรน โคลแมน พอล ลิฟวิงสตัน
อำนวยการสร้าง: จอร์จ มิลเลอร์ บิลล์ มิลเลอร์ ดัก มิทเชล
นักแสดงนำ: เอไลจาห์ วูด โรบิน วิลเลียมส์ พิงก์ เอวา เอเครส โซเฟีย เวร์การา แบรด พิตต์ แมตต์ เดมอน ฮิวโก วีฟฟิง แอนโทนี ลาพากิยา แฮงค์ อาซาเรีย จอห์นนี เอ. ซานเชส ลอมบาร์โด โบยาร์ คาร์โลส อะลาซราควี ไมเคิล คอนแนคเคีย แดนนนี แมนน์ ไมบห์ แคมป์เบล ลิล พี-นัท มาร์ค แคลสโทร์น
ดนตรีประกอบ: จอห์น โพเวลล์ พิงก์
บริษัทผู้สร้าง: วิลเลจโรดโชว์พิกเจอส์ เคนเนดี-มิลเลอร์มิตเชลล์ฟิล์ม ด็อกเตอร์ดีสตูดิโอ 
ผู้จัดจำหน่าย: วอร์เนอร์บราเธอร์ส
วันฉาย:   18 พฤศจิกายน ค.ศ. 2011 (2011-11-18) (สหรัฐอเมริกา)    15 ธันวาคม ค.ศ. 2011 (2011-12-15) (ออสเตรเลีย) 
ความยาว: 117 นาที
ประเทศ: ออสเตรเลีย สหรัฐอเมริกา
ภาษา: ภาษาอังกฤษ
ทุนสร้าง: 135 ล้านดอลลาร์สหรัฐ
ทำเงิน: 150.4 ล้านดอลลาร์สหรัฐ
แฮปปี้ ฟีต 2 (อังกฤษ: Happy Feet Two) เป็นภาพยนตร์คอมพิวเตอร์แอนิเมชัน 3 มิติสำหรับครอบครัว กำกับโดย จอร์จ มิลเลอร์ และเคยร่วมกำกับในเพนกวินกลมปุ๊กลุกขึ้นมาเต้น ซึ่งเป็นภาคแรก โดยมี เอไลจาห์ วูด, โรบิน วิลเลียมส์, พิงก์, เอลิซาเบธ เดลี, โซเฟีย เวอการา และคอมมอน ร่วมงานผลิตที่ ซิดนีย์ ประเทศออสเตรเลีย ซึ่งทำการฉายรอบปฐมทัศน์ในอเมริกาเหนือวันที่ 18 พฤศจิกายน ค.ศ. 2011 ในระบบดิจิทัล 3 มิติ และไอแมกซ์ 3 มิติ ภาพยนตร์ชุดนี้ได้เปิดตัวมาพร้อมกับการ์ตูนสั้นของลูนี่ตูนส์ ในชื่อ I Tawt I Taw a Puddy Tat ที่นำแสดงโดย แมวซิลเวสเตอร์ กับ นกทวิตตี้ โดยภาพยนตร์ชุดนี้ได้อุทิศถึงความทรงจำที่มีต่อ สตีฟ เออร์วิน และ บริตทานี เมอร์ฟี
เนื้อเรื่องย่อ

มัมเบิ้ล ซึ่งเป็นจ้าวแห่งการเต้นแท็ปได้พบว่า เอริค ซึ่งเป็นลูกชายของเขาเป็นโรคหวาดกลัวการเต้น โดยเอริคได้หลบหนีออกจากฝูงไป และได้พบกับสเวนซึ่งเป็นเพนกวินบินได้ (ผู้ซึ่งเปิดเผยความลับในภายหลังว่าตนเป็นนกพัฟฟิน) เหตุการณ์กลับเลวร้ายยิ่งขึ้น เมื่ออำนาจแห่งธรรมชาติที่ทรงพลังได้ทำให้ถิ่นอาศัยของมัมเบิ้ลต้องตกในสถาพปิดตายจากโลกภายนอก ช่วงนี้เอง ที่เอริคได้เริ่มเรียนรู้ถึงความกล้าหาญและอดทน ในขณะที่มัมเบิ้ลได้กระทำการระดมเหล่าเพนกวิน และสัตว์น้อยใหญ่นานาชนิด ตั้งแต่แมวน้ำเสือดาว ไปจนถึงแมวน้ำช้างร่างยักษ์ โดยมีกุ้งฝอยตัวเล็กรวมอยู่ด้วย เพื่อแก้ไขปัญหาทุกสิ่งที่เกิดขึ้น
ตัวละครหลัก

มัมเบิ้ล พากย์อังกฤษโดย เอไลจาห์ วูด
ราโมน พากย์อังกฤษโดย โรบิน วิลเลียมส์
กลอเรีย พากย์อังกฤษโดย พิงก์
สเวนผู้ยิ่งใหญ่ พากย์อังกฤษโดย แฮงค์ อาซาเรีย
กุ้งฝอยวิลล์ พากย์อังกฤษโดย แบรด พิตต์
กุ้งฝอยบิล พากย์อังกฤษโดย แมตต์ เดมอน
เอริค พากย์อังกฤษโดย เอวา เอเครส
การเปิดตัว > บ็อกซ์ออฟฟิศ

ภาพยนตร์ทำรายรับรวมที่ 64,006,466 ดอลลาร์สหรัฐในสหรัฐอเมริกา พร้อมกับในภูมิภาคอื่นที่ 86,000,000 ดอลลาร์สหรัฐ และทำรายรับรวมทั่วโลกที่ 150,403,134 ดอลลาร์สหรัฐ ในช่วงการเปิดตัวสุดสัปดาห์ แฮปปี้ ฟีต 2 มีรายรับที่ 21,237,068 ดอลลาร์สหรัฐเมื่อครั้งที่จัดฉายในโรงภาพยนตร์ 3,606 แห่ง
การตลาด > วิดีโอเกม

แฮปปี้ ฟีต 2: เดอะวิดีโอเกม ได้รับการพัฒนาโดย KMM เกม ในระบบเพลย์สเตชัน 3, เอ็กซ์บอกซ์ 360 และวี ส่วนเวย์ฟอร์เวิร์ดเทคโนโลยีพัฒนาสำหรับเวอร์ชันนินเทนโด ทรีดีเอส และนินเทนโด ดีเอส
เพลงประกอบภาพยนตร์

วีอาร์เดอะแชมเปี้ยน
ดราโกสเตยาดินเต
แหล่งข้อมูลอื่น

เว็บไซต์ทางการ
Happy Feet Two ที่บ็อกซ์ออฟฟิศโมโจ
Happy Feet Two ที่อินเทอร์เน็ตมูวีเดตาเบส
Happy Feet Two ที่รอตเทนโทเมโทส์
แฮลิแฟกซ์ (รัฐโนวาสโกเชีย)

| แฮลิแฟกซ์ K'jipuktuk (Mi'kmaq) |
| --- | --- |
Regional municipality
Halifax Regional Municipality

คำขวัญ: "E Mari Merces"  (Latin) "From the Sea, Wealth"
สถานที่ตั้งในรัฐโนวาสโกเชีย
แฮลิแฟกซ์สถานที่ตั้งในแคนาดาแสดงแผนที่แคนาดาแฮลิแฟกซ์แฮลิแฟกซ์ (รัฐโนวาสโกเชีย)แสดงแผนที่รัฐโนวาสโกเชีย
พิกัด: 44°38′52″N 63°34′17″W﻿ / ﻿44.64778°N 63.57139°W﻿ / 44.64778; -63.57139
ประเทศ: แคนาดา
รัฐ: โนวาสโกเชีย
Regional Municipality: April 1, 1996
City: 1842
Town: 1749
การปกครอง
 • ประเภท: Regional Municipality
 • Mayor: Mike Savage
 • Governing body: Halifax Regional Council
 • MPs:  List of MPs Andy Fillmore (LPC) Geoff Regan (LPC) Darren Fisher (LPC) Darrell Samson (LPC) Bernadette Jordan (LPC) 
 • MLAs:  List of MLAs Barbara Adams Patricia Arab Gary Burrill Claudia Chender Keith Colwell Lena Diab Rafah DiCostanzo Tim Halman Larry Harrison Bill Horne Tony Ince Ben Jessome Brad Johns Labi Kousoulis Susan Leblanc Brendan Maguire Kevin Murphy Iain Rankin Kelly Regan Lisa Roberts Dave Wilson 
พื้นที่ (2016)
 • พื้นดิน: 5,490.35 ตร.กม. (2,119.84 ตร.ไมล์)
 • เขตเมือง: 234.72 ตร.กม. (90.63 ตร.ไมล์)
 • รวมปริมณฑล: 5,496.31 ตร.กม. (2,122.14 ตร.ไมล์)
ความสูงจุดสูงสุด: 241.9 เมตร (793.6 ฟุต)
ความสูงจุดต่ำสุด: 0 เมตร (0 ฟุต)
ประชากร (2016)
 • Regional municipality: 403,131 (14th) คน
 • ความหนาแน่น: 73.4 คน/ตร.กม. (190 คน/ตร.ไมล์)
 • เขตเมือง: 316,701 คน
 • ความหนาแน่นเขตเมือง: 1,349.3 คน/ตร.กม. (3,495 คน/ตร.ไมล์)
 • รวมปริมณฑล: 403,390 (13th) คน
 • ความหนาแน่นรวมปริมณฑล: 73.4 คน/ตร.กม. (190 คน/ตร.ไมล์)
 • Change 2011-2016: 3.3%
 • Census ranking: 14 of 5,162
เดมะนิม: Haligonian
เขตเวลา: UTC−4 (AST)
 • ฤดูร้อน  (เวลาออมแสง): UTC−3 (ADT)
Postal code span: B0J ,B3A to B4G
รหัสพื้นที่: 902, 782
Dwellings (2016): 187,338
Median Income*: $54,129 CAD
Total Coastline: 400 km (250 mi)
NTS Map: 011D13
GNBC Code: CBUCG
เว็บไซต์: www.halifax.ca
 Median household income, 2005 (all households) 
แฮลิแฟกซ์ (อังกฤษ: Halifax) เป็นเมืองหลวงของรัฐโนวาสโกเชีย ประเทศแคนาดา เทศบาลมีประชากร 403,131 คน ในปี ค.ศ. 2016 ด้วยประชากร  316,701 คน ในเขตเมือง มีศูนย์กลางอยู่บริเวณท่าเรือแฮลิแฟกซ์ เทศบาลภูมิภาคประกอบด้วยอดีตเทศบาล 4 เทศบาล ที่มารวมกันในปี 1996 ได้แก่ แฮลิแฟกซ์, ดาร์ตเมาต์, เบดฟอร์ด และเทศบาลของแฮลิแฟกซ์เคาน์ตี
แฮลิแฟกซ์เป็นเมืองเศรษฐกิจที่สำคัญของแคนาดาฝั่งแอตแลนติก มีการบริการที่สำคัญจากรัฐบาลรวมถึงภาคส่วนของบริษัทเอกชน เป็นที่ตั้งของกระทรวงกลาโหม,  มหาวิทยาลัยดาลฮูซี, มหาวิทยาลัยเซนต์แมรีส์, อู่ซ่อมเรือแฮลิแฟกซ์ และท่าเรือแฮลิแฟกซ์ ยังมีอุตสาหกรรมที่สำคัญอย่าง กสิกรรม การประมง การทำเหมือง การป่าไม้ และการขุดเจาะแก๊ซธรรมชาติ บริเวณชานเมืองของเทศบาล แฮลิแฟกซ์ติดอยู่ในอันดับ 4 ของสถานที่ที่น่าอยู่ที่สุดของแคนาดาในปี 2012 จากการจัดอันดับของนิตยสาร MoneySense
แฮโรลด์ บราวน์

| แฮโรลด์ บราวน์ |
| --- | --- |
Harold Brown


รัฐมนตรีว่าการกระทรวงกลาโหมสหรัฐ
ดำรงตำแหน่ง 20 มกราคม 1977 – 20 มกราคม 1981
ประธานาธิบดี: จิมมี คาร์เตอร์
ก่อนหน้า: ดอนัลด์ รัมส์เฟลด์
ถัดไป: แคสปาร์ ไวน์เบอร์เกอร์
 
ข้อมูลส่วนบุคคล
เกิด: 19 กันยายน ค.ศ. 1927(1927-09-19) นครนิวยอร์ก สหรัฐ
เสียชีวิต: 4 มกราคม ค.ศ. 2019(2019-01-04) (91 ปี) แคลิฟอร์เนีย สหรัฐ
พรรคการเมือง: เดโมแครต
คู่สมรส: Colene Dunning McDowell
บุตร: 2
การศึกษา: มหาวิทยาลัยโคลัมเบีย

อาชีพทางวิทยาศาสตร์
สาขา: Nuclear physics Atomic physics
สถาบันที่ทำงาน: Lawrence Livermore National Laboratory California Institute of Technology
วิทยานิพนธ์: Beta-spectra of gaseous argon-41 and oxygen-15 (1951)
อาจารย์ที่ปรึกษาในระดับปริญญาเอก: Isidor Isaac Rabi
 
 

แฮโรลด์ บราวน์ (อังกฤษ: Harold Brown) เป็นนักฟิสิกส์นิวเคลียร์ชาวอเมริกัน เขาเคยเป็นผู้อำนวยการวิจัยและวิศวกรรมป้องกันประเทศ (1961–1965) และรัฐมนตรีว่าการทบวงทหารอากาศสหรัฐ (1965–1969) ภายใต้รัฐบาลของประธานาธิบดีจอห์น เอฟ. เคนเนดี กับลินดอน บี. จอห์นสัน และต่อมาดำรงตำแหน่งรัฐมนตรีว่าการกระทรวงกลาโหมคนที่ 14 ระหว่างปี 1977 ถึง 1981 ภายใต้ประธานาธิบดีจิมมี คาร์เตอร์
แฮโรลด์ บราวน์เกิดในนครนิวยอร์ก เป็นบุตรของนายแอบราฮัม นักกฎหมายผู้เคยร่วมรบในสงครามโลกครั้งที่สอง กับนางเกอร์ทรูด โคเฮน พนักงานบัญชีร้านเพชร แฮโรลด์เป็นอัจฉริยะตั้งแต่เด็ก เขาเรียนจบจากโรงเรียนมัธยมวิทยาศาสตร์บรอนซ์ในวัย 15 ปีด้วยผลสัมฤทธิ์เฉลี่ย 99.5% และสำเร็จการศึกษาระดับปริญญาเอกสาขาฟิสิกส์จากมหาวิทยาลัยโคลัมเบียขณะมีอายุ 21 ปี หลังจากนั้น เขาเริ่มทำงานเป็นนักวิทยาศาสตร์ประจำห้องปฏิบัติการรังสีของมหาวิทยาลัยแคลิฟอร์เนีย เบิร์กลีย์ ซึ่งในช่วงนี้ เขามีบทบาทสำคัญในการสร้างขีปนาวุธติดหัวรบนิวเคลียร์ UGM-27 Polaris ตลอดจนการพัฒนาพลูโตเนียม จากนั้นในปี 1953 เขาเข้าร่วมกับคณะเจ้าหน้าที่ห้องปฏิบัติการรังสีของมหาวิทยาลัยแคลิฟอร์เนีย วิทยาเขตลิเวอร์มอร์ และได้ขึ้นเป็นผู้อำนวยการในปี 1960
แฮร์รี่ พอตเตอร์กับนักโทษแห่งอัซคาบัน

| --- | --- |
ภาพปกหนังสือฉบับภาษาไทย
ผู้ประพันธ์: เจ. เค. โรว์ลิ่ง
ชื่อเรื่องต้นฉบับ: Harry Potter and the Prisoner of Azkaban
ผู้แปล: วลีพร หวังซื่อกุล
ผู้วาดภาพประกอบ:  แมรี กรองด์เปร
ศิลปินปก:  คลิฟฟ์ ไรท์  แมรี กรองด์เปร
ชุด: แฮร์รี่ พอตเตอร์
สำนักพิมพ์: สำนักพิมพ์นานมีบุ๊คส์
วันที่พิมพ์: 8 กรกฎาคม พ.ศ. 2542
หน้า:  317 หน้า  435 หน้า  517 หน้า
เรื่องก่อนหน้า: แฮร์รี่ พอตเตอร์ กับห้องแห่งความลับ 
เรื่องถัดไป: แฮร์รี่ พอตเตอร์ กับถ้วยอัคนี 
แฮรี่ พอตเตอร์กับนักโทษแห่งอัซคาบัน (อังกฤษ: Harry Potter and the Prisoner of Azkaban) เป็นหนังสือเล่มที่สามในหนังสือชุด แฮร์รี่ พอตเตอร์ ซึ่งประพันธ์โดย เจ. เค. โรว์ลิ่ง ได้รับการตีพิมพ์และวางจำหน่ายเป็นครั้งแรกเมื่อวันที่ 8 กรกฎาคม พ.ศ. 2542 (1999) โดยสำนักพิมพ์บลูมส์บิวรี่ ฉบับภาษาไทยแปลโดย วลีพร หวังซื่อกุล จัดพิมพ์และจำหน่ายโดยสำนักพิมพ์นานมีบุ๊คส์ ต่อมาในปีพ.ศ. 2547(2004)ได้รับการสร้างเป็นภาพยนตร์โดยวอร์เนอร์ บราเธอร์สและออกฉายไปทั่วโลก
หนังสือเล่มนี้ดำเนินเรื่องต่อจากภาคที่สองคือ แฮร์รี่ พอตเตอร์กับห้องแห่งความลับ โดยภาคนี้มีการเปลี่ยนแปลงหลายอย่างเกี่ยวกับตัวของแฮรี่ รวมทั้งมีการแทรกเรื่องของความรักไว้เล็กน้อย และเจ.เค.โรว์ลิ่งยังได้นำตำนานความเชื่อของกรีกโบราณมาใช้ในการเขียนด้วย
แหล่งข้อมูลอื่น

Background information and storylines from the Harry Potter Lexicon
แฮร์รี่ พอตเตอร์กับห้องแห่งความลับ

| --- | --- |
ภาพปกหนังสือฉบับภาษาไทย
ผู้ประพันธ์: เจ. เค. โรว์ลิ่ง
ชื่อเรื่องต้นฉบับ: Harry Potter and the Chamber of Secrets
ผู้แปล: สุมาลี บำรุงสุข
ผู้วาดภาพประกอบ:  แมรี กรองด์เปร
ศิลปินปก:  คลิฟฟ์ ไรท์  แมรี กรองด์เปร
ชุด: แฮร์รี่ พอตเตอร์
สำนักพิมพ์: สำนักพิมพ์นานมีบุ๊คส์
วันที่พิมพ์: 2 กรกฎาคม พ.ศ. 2541
หน้า:  256 หน้า  341 หน้า  408 หน้า
เรื่องก่อนหน้า: แฮร์รี่ พอตเตอร์ กับศิลาอาถรรพ์ 
เรื่องถัดไป: แฮร์รี่ พอตเตอร์ กับนักโทษแห่งอัซคาบัน 
แฮร์รี่ พอตเตอร์กับห้องแห่งความลับ (อังกฤษ: Harry Potter and the Chamber of Secrets) คือหนังสือเล่มที่สองของหนังสือชุดแฮร์รี่ พอตเตอร์ ที่แต่งโดย เจ. เค. โรว์ลิ่ง เป็นเรื่องของชีวิตของแฮร์รี่ในการเรียนปีที่สองในโรงเรียนฮอกวอตส์ ปีนี้มีข้อความลึกลับปรากฏขึ้นบนกำแพงทางเดิน เตือนว่า "ห้องแห่งความลับ" ถูกเปิดแล้ว และ "ทายาทของสลิธีริน" จะออกสังหารเด็กนักเรียนที่ไม่ได้มาจากครอบครัวสายเลือดเวทมนตร์ และมีเหตุประหลาดที่ทำให้คนในโรงเรียนหลายคนกลายเป็นหิน ตลอดปีนี้ทั้งแฮร์รี่ และเพื่อนของเขาได้แก่ รอนและเฮอร์ไมโอนี่ ต้องออกสอบสวนสาเหตุของเหตุร้ายในครั้งนี้
หนังสือเล่มนี้ตีพิมพ์ครั้งแรกในประเทศอังกฤษเมื่อ 2 กรกฎาคม พ.ศ. 2541 โดยสำนักพิมพ์บลูมส์บิวรี่ และตีพิมพ์ฉบับภาษาไทยโดยสำนักพิมพ์นานมีบุ๊คส์ เมื่อเดือนกันยายน พ.ศ. 2543 แปลโดยสุมาลี บำรุงสุข
โครงเรื่อง

แฮร์รี่ใช้เวลาอีกฤดูร้อนหนึ่งอันเป็นทุกข์กับครอบครัวเดียวที่เขาเหลืออยู่ คือ ครอบครัวเดอร์สลีย์ ระหว่างงานเลี้ยงอาหารเย็นที่ป้าและลุงของแฮร์รี่จัด ด๊อบบี้ เอลฟ์ประจำบ้าน หายตัวเข้าห้องนอนของแฮร์รี่ เพื่อเตือนเขาว่าหากเขากลับฮอกวอตส์ จะเกิดสิ่งเลวร้าย แฮร์รี่เพิกเฉยคำเตือนนั้น และเพื่อประกันว่าแฮร์รี่จะไม่กลับไปฮอกวอตส์ ด๊อบบี้จึงสร้างความเสียหายในห้องครัว ทำให้ครอบครัวเดอร์สบชลีย์โกรธและจับแฮร์รี่ขังไว้ รอน วีสลีย์ เพื่อนของเขา และเฟรดและจอร์จ พี่ชายของรอน ช่วยเขาไว้ในรถยนต์บินได้ และใช้ฤดูร้อนอยู่บ้านวีสลีย์
หลังเดินทางด้วยผงฟลูเป็นครั้งแรก แฮร์รี่บังเอิญไปโผล่ที่ตรอกน็อกเทิร์น ส่วนศาสตร์มืดของตรอกไดแอกอน โชคดีที่เขาเจอแฮกริด ผู้ดูแลสัตว์ของฮอกวอตส์ เพื่อนของเขา ซึ่งไปที่นั่นเพื่อซื้อยาไล่ทากกินเนื้อ ผู้นำทางเขากลับตรอกไดแอกอนเพื่อซื้ออุปกรณ์การเรียนอย่างปลอดภัย ร่วมกับครอบครัววีสลีย์และเฮอร์ไมโอนี่ เกรนเจอร์ เพื่อนสนิทของเขาอีกคนหนึ่ง แฮร์รี่พบกิลเดอรอย ล็อกฮาร์ต พ่อมดผู้ยึดตัวเป็นศูนย์กลางและแสวงชื่อเสียงสำหรับจัดการกับสิ่งมีชีวิตมืดนานาชนิด ซึ่งเปิดเผยว่าจะเป็นอาจารย์วิชาป้องกันตัวจากศาสตร์มืดคนใหม่ที่ฮอกวอตส์ ไม่นานหลังเจอล็อกฮาร์ต กลุ่มไปเผชิญกับอริของแฮร์รี่ เดรโก มัลฟอย และลูเซียส บิดา
เมื่อเริ่มปีการศึกษา ครอบครัววีสลีย์แยกกับแฮร์รี่ที่คิงส์ครอส แต่เมื่อพวกเขามาถึง แฮร์รี่และรอนไม่สามารถผ่านทางเข้าลับที่ชานชาลาที่ 9 ¾ อย่างอธิบายไม่ได้ ฉะนั้นทั้งสองจึงตัดสินใจขับรถบินได้ของครอบครัววีสลีย์ไปฮอกวอตส์แทน เกิดอันตรายเมื่อรอนเสียการควบคุมรถ ทำให้ร่วงจากฟ้าสู่ต้นวิลโลว์จอมหวดซึ่งเป็นต้นไม้ที่ทำร้ายทุกคนที่เข้าใกล้ รอนและแฮร์รี่หลบหนีจากไม้ต้นนั้นได้ แต่ไม้กายสิทธิ์ของรอนหัก และรถซึ่งเผยตัวเองว่ามีความรู้สึกอยู่ระดับหนึ่ง ขับออกไปในป่าต้องห้าม จากนั้นพวกเขารายงานต่อสำนักงานของศาสตราจารย์มักกอนนากัล และได้รับโทษกักบริเวณ วันรุ่งขึ้น รอนได้รับจดหมายกัมปนาทจากมารดา มอลลี่ วีสลีย์ โดยขู่ว่าจะส่งเขากลับบ้านหากล้ำเส้นอีกครั้ง
กลายเป็นว่าล็อกฮาร์ตเป็นอาจารย์ที่ไม่ได้ความ สนใจกับความมีชื่อเสียงส่วนตัวมากกว่าการสอน ในวันฮาโลวีน คุณนายนอร์ริส แมวของภารโรงประจำโรงเรียนถูกพบว่ากลายเป็นหิน บนกำแพงใกล้ ๆ มีสารว่า "ห้องแห่งความลับเปิดแล้ว ศัตรูแห่งทายาทพึงระวัง" แฮร์รี่ รอนและเฮอร์ไมโอนี่ เกรนเจอร์พบว่าซาลาซาร์ สลิธีริน ผู้ก่อตั้งฮอกวอตส์คนหนึ่ง สร้างห้องแห่งความลับอย่างลับ ๆ ซึ่งลือกันว่ามีสัตว์ประหลาดที่ทายาทของสลิธีรินเท่านั้นที่สามารถควบคุมได้ สลิธีรินไม่เห็นชอบมดที่มีบิดามารดาเป็นมักเกิลได้รับอนุญาตให้เข้าเรียนที่ฮอกวอตส์ และกล่าวกันว่าสร้างห้องนั้นไว้เพื่อวันหนึ่งทายาทของเขาจะกำจัดคนเหล่านี้ให้หมดจากโรงเรียน
ทั้งสามสงสัยว่าอริของแฮร์รี่ เดรโก มัลฟอย เป็นทายาทแห่งสลิธีริน จึงใช้เวลาหนึ่งเดือนทำน้ำยาสรรพรส เป็นเครื่องดื่มซึ่งทำให้พวกเขาดูเหมือนคนอื่นชั่วระยะหนึ่ง ห้องปฏิบัติการของเขาอยู่ในห้องน้ำที่มีผีเมอร์เทิลจอมคร่ำครวญสิง
ระหว่างควิดดิชเกมหนึ่ง แขนของแฮร์รี่ถูกลูกบลัดเจอร์ที่ควบคุมไม่ได้ทำหัก ล็อกฮาร์ตอาสารักษากระดูกหักแต่กลายเป็นเอากระดูกออกแทน คืนนั้น ขณะแฮร์รี่นอนอยู่ในเตียงห้องพยาบาล ด็อบบี้มาปรากฏและรับผิดชอบต่อเหตุการณ์ที่ชานชาลาและลูกบลัดเจอร์ที่ควบคุมไม่ได้นั้น โดยปรารถนาป้องกันมิให้แฮร์รี่เข้าเรียนที่ฮอกวอตส์ เขาขอร้องแฮร์รี่ให้ออกจากฮอกวอตส์ ยืนยันว่าเขาตกอยู่ในอันตราย และแย้มว่าห้องแห่งความลับเคยเปิดมาแล้ว ไม่นาน คอลิน ครีฟวีย์ นักเรียนปีหนึ่ง ถูกโจมตีหลังแอบมาเยี่ยมแฮร์รี่และกลายเป็นหิน
แหล่งข้อมูลอื่น

Background information and storylines from the Harry Potter Lexicon
แฮนด์บอลชายหาดชิงแชมป์โลก

| --- | --- |
การแข่งหรือฤดูกาลปัจจุบัน:  2018 Beach Handball World Championships
กีฬา: Beach Handball
ก่อตั้ง: 2004
ผู้ก่อตั้ง: International Handball Federation
ฤดูกาลแรก: 2004
จำนวนทีม: 16
ทวีป: 5
ทีมชนะเลิศปัจจุบัน: Men —  โครเอเชีย (2nd title) Women —  สเปน (1st title)
ทีมชนะเลิศสูงสุด: Men —  บราซิล (4 titles) Women —  บราซิล (3 titles)
แฮนด์บอลชายหาดชิงแชมป์โลก (อังกฤษ: Beach Handball World Championships) เป็นการแข่งขันแฮนด์บอลชายหาดชายและหญิงระหว่างประเทศ
ทีมชาย > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  บราซิล | 4 | 1 | 0 | 5 |
| 2 |  โครเอเชีย | 1 | 1 | 1 | 3 |
| 3 |  อียิปต์ | 1 | 0 | 0 | 1 |
| 4 |  ตุรกี | 0 | 2 | 1 | 3 |
| 5 |  ฮังการี | 0 | 1 | 0 | 1 |
| 5 |  ยูเครน | 0 | 1 | 0 | 1 |
| 7 |  กาตาร์ | 0 | 0 | 1 | 1 |
| 7 |  รัสเซีย | 0 | 0 | 1 | 1 |
| 7 |  เซอร์เบีย | 0 | 0 | 1 | 1 |
| 7 |  สเปน | 0 | 0 | 1 | 1 |
| Total | Total | 6 | 6 | 6 | 18 |